Freestyle Chess Grand Slam Tour

**Freestyle Chess Grand Slam Tour** – 2025-yilda Freestyle Chess Operations tomonidan tashkillashtiriladigan Chess960 boʻyicha turnirlar. Ushbu turkum beshta „Grand Slam“ musobaqasidan iborat boʻlib, ular 2024-yilda oʻtkazilgan Freestyle Chess G.O.A.T. Challenge musobaqasiga oʻxshash formatda tashkil etiladi. Har bir turnirdagi oʻrinlarga qarab oʻyinchilarga ochkolar beriladi. Yil yakunida eng koʻp ochko toʻplagan ishtirokchi **Freestyle Chess Champion** unvoniga ega boʻladi. 2025-yilgi Freestyle Chess Grand Slam Tour chempioni Magnus Carlsen.

## Tarixi
Turnirning asoschilari sifatida besh karra jahon chempioni Magnus Carlsen hamda nemis investori Jan Henric Buettner qayd etiladi. Carlsen uzoq yillardan beri Chess960ni klassik shaxmatga muqobil deb bilib, uning tasodifiy boshlangʻich holatlari tufayli debyut nazariyasi va teoriyani deyarli yoʻqqa chiqarishini taʼkidlab keladi. Ilgari oʻtkazilgan Chess960 musobaqalarining aksariyatida rapid vaqt nazorati qoʻllanilgan boʻlsa, Carlsen ushbu turda vaqtni sekinroq – klassik shaxmatga yaqin nazoratda oʻtkazishni taklif qilgan. Uning fikricha, bu variant oʻyinchilardan koʻproq fikrlash vaqtini talab qiladi.

Maʼlumotlarga koʻra, Carlsen 2023-yilda Qatar Masters Openda Buettner bilan uchrashganida, Chess960 turnirini sekinroq vaqt nazorati bilan oʻtkazish gʻoyasini ilgari surgan. „Freestyle Chess“ nomi ushbu variantni bozorda yanada jozibador qilish maqsadida ishlab chiqilgan. 2024-yil fevral oyida Buettnerning Weissenhaus dam olish majmuasida Freestyle Chess G. O.A. T. Challenge oʻtkazilgan. Mazkur tadbirdan soʻng, bir nechta qitʼalarni qamrab oluvchi seriya rejalashtirilgani eʼlon qilingan: 2025-yil noyabrida Hindistonda boshlanishi, keyingi bosqichlari esa Weissenhaus, Nyu-York, Cartagena va Keyptaunda oʻtkazilishi, shuningdek, 2026-yilda Avstraliyada davom etishi koʻzda tutilgan. Biroq, 2024-yil aprel oyida Hindistondagi tadbir vaqtincha toʻxtatilgani maʼlum qilingan.

2024-yil iyul oyida Left Lane Capital ushbu loyihaga 12 million dollar sarmoya kiritgan. 2024-yil oktabrga kelib, uchta tadbir sanalari tasdiqlangan: Weissenhausda fevral oyida, Nyu-Yorkda iyul oyida va Keyptaunda dekabr oyida oʻtkazilishi belgilangan. Har bir tadbir uchun mukofot jamgʻarmasi 750 000 dollar miqdorida belgilangan boʻlib, kelajakdagi tadbirlar uchun bu mablagʻni 1 million dollargacha oshirish rejalashtirilgan.

## Taqdimot tadbiri
2024-yil 21 va 22-noyabr kunlari Carlsen Fabiano Caruanaga qarshi ikki oʻyinli Chess960da Oʻrtoqlik uchrashuvini Singapurda oʻtkazgan. Bu oʻyin Ding Liren va Gukesh Dommaraju oʻrtasidagi 2024-yilgi Jahon shaxmat chempionati oldidan tashkil etilgan. Birinchi oʻyin yaxta ustida, ikkinchisi esa Le Freeportda oʻtkazilgan. Carlsen birinchi oʻyinda gʻalaba qozongan, ikkinchisida esa durang qayd etgan va umumiy hisobda 1½–½ hisobida gʻalaba qilgan.

## Formati

### Saralash oʻyinlari
Har bir Grand Slamga bitta oʻyinchi Chess.comda oʻtkaziladigan onlayn saralash orqali yoʻllanma oladi. Saralash jarayoni uch bosqichdan iborat:

* Shaxmat boʻyicha xalqaro yoki milliy unvoni yoʻq oʻyinchilar (darajasi yoʻq ishtirokchilar) ikki toʻqqiz raundli shveysarcha tizimdagi saralash turnirida ishtirok etadi, vaqt nazorati 10+2. Har bir saralash turnirida eng yaxshi uch oʻyinchi keyingi bosqichga oʻtadi.
* xalqaro yoki milliy unvoni bor oʻyinchilar (darajasi mavjud ishtirokchilar) va oldingi bosqichdagi olti saralash gʻoliblari toʻqqiz raundli shveysarcha tizimdagi musobaqada ishtirok etadi, vaqt nazorati 10+2. Eng yaxshi toʻrt oʻyinchi keyingi bosqichga oʻtadi.
* Yakuniy bosqich (olimpiya tizimida) 12 oʻyinchi tashkilotchilar tomonidan taklif qilinadi va ular toʻrt saralash gʻolibi bilan qoʻshiladi. Har bir match ikki oʻyindan iborat boʻlib, vaqt nazorati 15+3. Agar natija durang bilan tugasa, ikki 5+2 blitz oʻyini oʻtkaziladi. Agar durang davom etsa, taklif qilisg qoidasi bilan bitta armageddon oʻyini oʻynaladi.
* Pley-off bosqichida gʻalaba qilgan oʻyinchi Grand Slamga yoʻllanma oladi.

### Grand Slam
Grand Slam musobaqalari formati bir nechta oʻzgarishlarga uchragan; bu jarayonda oʻyinchilar ham demokratik tarzda fikr bildirgan, shuningdek, musobaqaning ommaviy jozibadorligini oshirish maqsadi ham koʻzda tutilgan.

Har bir Grand Slam rapidda shveysar tizimi bosqichi bilan boshlanadi. Ushbu bosqichda vaqt nazorati har bir oʻyinchi uchun 10 daqiqa, har bir yurishga 10 soniya qoʻshimcha beriladi. 40-yurishgacha durang taklif qilishga ruxsat berilmaydi.

Musobaqani tark etgan ishtirokchilar pley-off bosqichida sharhlovchi sifatida qatnashishi shart. Agar ular sharhlashdan bosh tortsa, mukofot mablagʻlarining 50% kamaytiriladi.

Barcha matchlarda durang taklif qilish 40-yurishgacha ruxsat etilmaydi. Yuqori reytingli oʻyinchi birinchi oʻyinda qora figuralar bilan boshlaydi. Agar natija durang bilan yakunlansa, qoʻshimcha oʻyinda avvalo ikki 10+10 rapid oʻyini, agar durang davom etsa ikki 5+2 blitz oʻyini, soʻngra taklif etish qoidasi bilan bitta armageddon oʻyini oʻtkaziladi.

### Mukofot puli va kvalifikatsiya usullari
Faqat saralash bosqichining gʻolibi Grand Slamga yoʻllanma oladi; qolgan ishtirokchilar boshqa saralash mezonlari va wild-kartlar orqali aniqlanadi. Yakuniy Grand Slamga esa shu vaqtgacha toʻplangan eng koʻp Grand Slam ochkolariga ega 12 oʻyinchi yoʻllanma oladi.





Butun seriya boʻyicha ochkolar tizimi quyida keltirilgan  bo‘limida bayon qilingan.

## Dastur

## Natijalar

### Baholash tizimi
Har bir Grand Slam va 2025-yilgi Grenke Freestyle Chess Openda eng yaxshi oʻn oʻyinchiga ochkolar beriladi. Grand Slam finalida esa ochkolar ikki barobar hisoblanadi.

### Turnir jadvali




## Izohlar

## Manbalar

## Havolalar
* Official website